TYIN tegnestue Arkitekter

TYIN tegnestue Arkitekter var et norsk arkitektkontor med hovedkvarter i Trondheim. TYIN  tok navnet  etter M/B Tyin, båten de bodde og arbeidet i den siste delen av studietiden. Kontoret ble i starten drevet av sivilarkitektene Yashar Hanstad og Andreas Grøntvedt Gjertsen, som begge har mastergrad i arkitektur fra NTNU. TYIN ble etablert som arkitektkontor i 2010, men allerede i 2008, mens Hanstad og Gjertsen ennå var studenter, etablerte de det humanitære prosjektet «Tyin barnehjem» sammen med landskapsarkitekt Line Ramstad. Målet var i første omgang å tegne og bygge boliger ved et barnehjem for flyktningbarn i Thailand, nær grensen til Burma. 
Allerede dette første større prosjektet deres, «Soe Ker Tie»-husene i Thailand, har vunnet flere priser. De har også mottatt priser for sine senere arbeider, og har vært presentert i alle de viktigste internasjonale arkitekturtidsskriftene og på flere utstillinger. I 2016 var de det eneste nordiske arkitektkontoret som var utvalgt til å delta i den sentrale utstillingen ved Arkitekturbiennalen i Venezia.
I 2019 ble TYIN nedlagt. To av arkitektene, Andreas Grøntvedt Gjertsen og Ørjan Nyheim, etablerte samme år et nytt firma, Fur arkitekter, mens Yashar Hanstad begynte å arbeide hos Agraff arkitektur.
Løsninger på fundamentale utfordringer fordrer en arkitektur hvor alt har en mening, en nødvendighetens arkitektur.


== Utdannelse og karriere ==

Gjertsen og Hanstad var ferdig utdannet og fikk sin mastergrad i arkitektur fra NTNU i 2010. 
De omtaler seg selv som byggende arkitekter, og vekslingen mellom å prosjektere og bygge fikk de prøve allerede I studietiden. Ved Fakultet for arkitektur og  billedkunst får studentene, i tillegg til teoretiske fag og prosjektfag, øve på å bygge i full målestokk allerede det første semesteret. Hanstad og Gjertsen har dessuten deltatt på workshops med blant andre den finske arkitekten Sami Rintala. 
Mens de var studenter, vant de en konkurranse om ominnredning av den store ankomsthallen, Rundhallen, i Studentersamfundet i Trondhjem, og var selv med og bygget prosjektet. Denne måten å arbeide på har de også gjennomført i senere arbeider.
Selv har de gitt sin NTNU-lærer professor Hans Skotte, mye av æren for at de engasjerte seg i utviklingsland, og etterhvert etablerte eget firma: «Without his early mentorship, TYIN would never have been». De understreker også den betydning andre lærere, som Rintala og Ole Jørgen Bryn, har hatt for deres utvikling. De trekker frem deres jordnærhet og mot, og evnen til å få de unge arkitektene bort fra å designe for å designe, og lede dem i retning en nødvendighetens arkitektur.Etter at TYIN fikk realisert sine prosjekter i Thailand mens de ennå var studenter, har flere av arkitektstudentene ved NTNU fulgt i deres fotspor. Med deltagelse, bærekraft og utvikling som mål, har studentene gjort mastergradsprosjekter, og selv vært med på å bygge, blant annet i Uganda, på Haiti og Filippinene, med lærere fra fakultetet og TYIN som veiledere.TYINs arkitektur er omtalt som en «nødvendighetens arkitektur». Den er kjennetegnet ved at den er enkel, konstruktivt forståelig og bærekraftig, både når det gjelder materialvalg, byggeprosess og samfunnet den inngår i. Utgangspunktet for engasjementet i Thailand, og i senere prosjekter, har vært et ønske om å gi arkitekturen en sosial mening. De har selv vært til stede og engasjert seg i lokalsamfunnene der de har jobbet, og involvert brukerne både i utvikling og bygging av prosjektene. De bruker i størst mulig grad lokale byggematerialer og lokal arbeidskraft. Enkelte av prosjektene er gjennomført som workshops for arkitektstudenter fra arkitektfakultetet ved NTNU og andre arkitektskoler. TYIN-arkitektenes holdning er at estetikk er viktig, og at deres arkitektur skal være «veldig byggbar».Arkitekter som har vært til inspirasjon og er blitt rollemodeller for TYIN, på ulike vis, er Nabeel Hamdi, Rural Studio og Anna Heringer, arkitekter som i stor grad forsøker å forbedre menneskers kår gjennom sin arkitektur.Fra 2011 arbeidet TYIN i hovedsak i Norge. I tillegg til å drive TYIN tegnestue, ble både Hanstad og Gjertsen fra samme år ansatt som universitetslektorer ved Fakultet for arkitektur og billedkunst, NTNU. I 2016 fikk begge stilling som førsteamanuensis ved fakultetets Institutt for byggekunst, form og farge.


== Arbeider (utvalg) ==

2009 «Soe Ker Tie»-husene,  Thailand.
2009 Safe Haven Orphanage, bibliotek. Ban Tha Song Yang, Thailand.
2009 Safe Haven Orphanage, badehus. Ban Tha Song Yang, Thailand
2009 Old Market Library, Bangkok, Thailand.
2011 Klong Toey Community Lantern, felles møteplass for kultur og lek, Bangkok, Thailand.
2011 Cassia Co-op Training Centre, Sumatra.
2011 Privat naust, Aure, Møre og Romsdal.
2013 «Lyset på Lista», utsiktspunkt og utstillingsrom, Lista.
2016 Privat hytte, Skardsøya, Møre og Romsdal.


== Hedersbevisninger (utvalg) ==

2009 ArchDaily Building of the Year, Museums and Libraries Winner International (prosjekt: «Safe Haven Library»)
2010 Best of TIDA, Eco and Conservation Award Winner Thailand
2010 International Sustainability Award, Sustainable Building Second Italy
2010 Making Space Awards Winner Scotland
2010 The Earth Awards, Social Justice Award Winner UK
2010 WA Awards 10th Cycle Winner International2011 Architecture of Necessity Honorable Mention Sweden
2011 Dedale Minosse Award Winner Italy
2011 Great Places Award Finalist UK
2011 The International Architecture Awards Winner International
2011 WA Awards 11th Cycle Winner International
2012 AR+d Emerging Architecture Awards High Commendation International
2012 Archdaily Building of the Year, Educational Winner International
2012 Civic Trust Awards Shortlisted UK
2012 Curry Stone Design Prize Nominated US
2012 European Prize for Architecture Winner International
2012 Global Award for Sustainable Architecture Winner International
2012 Hise Award for Innovative and Sustainable Houses Nominated Slovenia
2012 Iakov Chernikhov International Prize Nominated Russia
2012 Mies van der Rohe Award Nominated International
2012 Norsk Form Pris for Unge Arkitekter Winner Norway
2012 Premio Ventanas al Futuro de la Arquitectura Winner Argentina
2012 TED City 2.0 Winner International
2013 Aga Khan Award Nominated International
2013 Green Planet Award Award Member International
2013 Innovation by Design Awards, Spaces category Winner International
2014 Swiss Architecture Award Nominated Switzerland
2014 Vassilis Sgoutas Prize Nominated International
2014 Brick Awards Nominated International
2014 Design for Experience Award Nominated International


== Utstillinger og workshops ==
I 2016 var TYIN, som eneste skandinaviske arkitekter, utvalgt til å delta ved Arkitekturbiennalen i Venezia.De hadde også tidligere deltatt ved flere utstillinger, både med midlertidige installasjoner og andre presentasjoner av sine arbeider. I 2010 ble de invitert til å stille ut sammen med den tyske arkitekten Anna Heringer i Villa Noailles i Frankrike. Her presenterte de tidligere prosjekter, blant annet ved å bygge modeller av deler av dem i 1:1.Enkelte av TYINs prosjekter, som biblioteket ved Safe Haven Orphanage i Thailand, er gjennomført som workshops med arkitektstudenter og arkitekter, i tillegg til lokale arbeidere. TYIN deltok også ved flere andre workshops.


== Referanser ==


== Litteratur ==
Almaas, Ingerid Helsing (2013). «Summen av tusen valg». Arkitektur N (norsk; engelsk sammendrag). 95 (1): 29–33. 
Beroš, Ana D. og Mirna Horvat (2011). «Architecture of necessity». Oris (engelsk and polsk) (75): 128–148. 
Bürklein, Christiane ... [et al.] (2015). TYIN tegnestue in detail (engelsk and spansk). Leon: MUSAC. ISBN 9788492572410. 
Narkiewicz-Laine, Christian (2014). The architecture of necessity : TYIN tegnestue Architects (engelsk). Galena, Ill.: Metropolitan Arts Press. ISBN 9780935119497. 
Skeide, Andreas (2014). Behind the lines – TYIN tegnestue (engelsk and japansk). Tokyo: Toto. ISBN 9784887063440. 


== Eksterne lenker ==
TYINs nettsted